
PENNILLION. 


Trwm yw 'r newydd sydd i'w glywed, 
Draw ac yma trwy ein gwlad ; 
Angeu glas ei gledd, sy 'n ysgar, 
Rhwng perth'nasau—mam a thad; 
Weithiau tery ie'nctid hawddgar, 
Er mor hardd a fyddo 'u gwedd, 
Fel na cheir un man i'w gosod, 


Ond i orwedd yn y bedd. 


brydiau eraill, try 'r penteulu, 
O afaelion gwraig a phlant; 
Pan ddaw gwys o lys Omega, 
Rhaid yw myn'd o'r byd i bant ; 
Rhaid i'r brenin ar ei orsedd, 
Ymherawdwyr byd o'r bron,” 
Wrth ei ddwys orchymyn nefol, 
Brysur blygu ger ei fron. 


Och! daeth i'r gymdogaeth yma, 
Yn mis Mawrth, deunawfed dydd; 
Aeth ag Ifans gu o'n gafael, 
Er gwneyd torf a'u bronau 'n brudd ; 
Gwnaethpwyd ymdrech gan feddygon, 
Am rai misoedd nos a dydd; 
Ond yn ofer aeth eu llafur, 
Pan ddaeth angeu a'i saeth gudd. 

Collodd Sion fugail ffyddlon, 
Collodd plant anwylaidd dad, 
Collodd ardal un fu drostynt, 
Am arbediad yn y gwa'd ; 
Collai 'r hen a'r rhai cystuddiol, 
Gyfaill wrtho i draethu eu cwyn ; 
Un â mynwes dwym dosturiol, 
I goleddu 'r gwanaidd wyn. 


Yn ngodreu 'r rhos ger Ystradgunlais, 
Pan yn dechreu 'i dduwiol daith, 
Ca'dd ei ddewis yn genadwr, 
Í fynegu rhyfedd waith ; 
Ond y Cymmer ga'dd ei lafur, 
Am dri-deg o flwyddi llawn ; 
Diwyd weithiodd yn y winllan, 
Nes machludo haul brydnawn. 


Ni lwfrhaodd gyda 'i orchwyl, 
Er cael rhwystrau ar y ma's, 
Bu 'n wir ffyddlawn a llafurus, 
Llanwai 'i gylchoedd gyda blas; 
Cadwai 'i ddillad heb lychwino, 
Trwy anialwch gwag y byd: 
'Roedd ei goron yn dysgleirio, 
A. thlysau gwell na pherlau drud. 


Safai 'n ddewr ar furiau Sion, 

Yn nhywyllwch dudew 'r nos; 
Haeddïant lesu oedd ei ymffrost, 
A rhinweddau marwol loes ; 
Bwriad Ior mewn cynghor boreu ; 
Rhad arfaethiad Tri yn Un, 
Er cael urddo gwael bechadur, 
A gogoniant Mab y Dyn. 











Es — 


Pump o ddegau oedd ei oedran, 
Saith yn rhagor gyda hyn, ^^ 
Pan adawodd rosydd Moab, | 

Ar derfynau eitha 'r glyn ; | 
Teimlai feini 'r addewidion, a 
Yn ddisigl iawn yn siwr, | | 
Gwelai 'i ffyddlon Archoffeiriad, 


Yno 'n tori grym y dw'r. 


Âr yr unfed dydd ar ugain, 
Casglodd yma dyrfa fawr ; 
Rhoed ei gorph tan gudd i orwedd, 
Hyd yr adgyfodiad mawr, 
Lle y cysga 'i hun yn dawel, 
Yn mysg torf o frodyr cu ; 
Pan ddihunant melus ganant 
Âm rinweddau Calfari. 


Wylai 'r plant ac wylai 'r brodyr, 
Wylai 'r Eglwys oll o'r bron, 
Wrth roi un fu gynt mor anwyl, 
I hir orwedd dan y don ; 
Ond gobeithiem, wrth ymadael, | 
Gael cyd-gwrdd mewn agwedd well, i 
Wedi croesi 'r hen Iorddonen. 
Âr ororau 'r gwledydd pell, 


Chwi ei blant sy'n teimlo hiraeth, 
Mewn mawr alar gwn eich bod— 
Coll'soch un oedd gysgod i chwi 
'Mhob rhyw 'stormydd all'sai fod ; 
Dwys fyfyriwch ei gynghorion, 
Ceisiwch Iesu i chwi 'n rhan, 
Hyny a'ch coda i anrhydedd, 
Fe a'ch ceidw rhag pob cam. 

Tithau Sion sych dy ddagrau, 
Cred fod Ifans wrth ei fodd ; 

Gwn pe rhoddid bydoedd iddo, 
Na ddychwelai byth yn ol, " 

Llwyr-adawodd wlad y cystudd, 
Tristwch, gofid, poen a gwae, 

Ca'dd yr hyn. ddymunodd gannwaith— 
Gweled lesu fel y mae. 





Mab tangnefedd oedd ei enw, 
Mewn tangnefedd carai fyw ; 

Aeth i afael pur dangnefedd, 
Lle 'r arosa gyda 'i Dduw ; 

Llwyr-adawodd swn y rhyfel, 
Yn yr anial ar ei ol; 

Cafodd afael ar lawenydd 
Gyda 'r hyfryd nefol gor. 


Er ymchwilio 'n ddwys am dano 
Trwy 'r holl gylchoedd buodd gynt ; 
Rhaid dychwelyd heb ei weled, 
Yn drallodus iawn fy hynt; 
Nid gwiw dysgwyl yn Nghystylla, 
Wylir yno 'r dagrau 'n lli', 
Ofer gofyn yn Llanharan, 
Gwybu 'r brodyr fel y bu. 


Mae 'm dychymyg yn ymwibio, 
Lawer gwaith yn hyd y y dydd, 
O'r eigionau lle 'rwy 'n aros, 
Uwch y fan lle mae dan gudd ; 
Sylla arno am fynydyn, 
Dychwel ataf fel o'r 'blaen ; ae ï; 
D'wed, mae Ifans yn llygredig, 
Ymborth yw i'r pryted mân. 

Brydiau eraill, par i'm dybied, 
'Mod i'n clywed swn ei iaith, 
Uwch fy mhen yn traethu 'n groew, 
'R hyn a glywais lawer gwaith ; 
Nes edrychwyf i'r areithfa, 
Gwelaf yno 'r brethyn du, 
Dengys hwnw 'n eglur imi, 
Nad ein Hifans yno sy'. 


A oddyno i'r cwrdd gweddi, 
Gan ymholi 'n ddystaw bach, 
A yw Ifans oddicartref, 
Neu a yw e ddim yn iach, 
Nid oedd yno ond dystawrwydd 
Gan y brodyr oll o'r bron, 
Hawdd oedd gwybod wrth eu hagwedd, 
Y teimlent oll yr archoll hon. 


Nid gwiw dysgwyl mwy am dano, 
Ni chaf bellach wel'd ei wedd, 
Yn y ty nac yn yr Eglwys, 

Tra bwy 'r ochr hyn i'r bedd, 
Llefaf beunydd am barodrwydd, 
I gael cwrdd tudraw i'r llen, 

I gyd-foli byth heb dewi, 
gwr fu farw ar y pren. 


Anwyl frodyr a chwiorydd, 
Dwys ruddfanwch tua 'r We, 

Âr i'r Llywydd mawr ei hunan, 
Anfon un a lanwo 'i le; 

Un fel Dafydd, dewr a gwrol, 
I orchfygu 'r duwiau mân, 

Ac fel Moses mewn llarieidd-dra, 
I'n bugeilio yn y bla'n, 


$ 





; Boed i'r nef o'i rhad drugaredd, 
Ro'i bendithion fyrdd i lawr, 
Yn eu dylanwadau nerthol, 
Nes dychwelyd tyrfa fawr ; 
“ u'R hen fwriadau cyn bod amser, 
i Ffrwyth yr arfaeth ddelo 'i ben ; 
Iesu 'n unig gaffo 'i godi, 
Hyn yw 'm gweddi byth, Amen: Ŷ 

